Tal'volimpiad-2014

Tal'volimpiad-2014 (angl.: 2014 Winter Olympics, franc.: Jeux olympiques d'hiver de 2014; ven.: Зимние Олимпийские игры 2014) oli 22-nz' Tal'volimpiad lugul. Oigenzihe sidä Sočiš (Krasnodaran rand, Venäma) vl 2014. Avaidusen ceremonii mäni uhokun 7. päival. Lopmižen ceremonii tegihe 23. päival uhokud. Deviz — «Жаркие. Зимние. Твои.» („Räkäd. Tal'veližed. Sinun“). Olimpiadan polhe Nece oli ezmäine Tal'volimpiad, dai kahtenz' Olimpiad (jäl'ges vn 1980 Kezaolimpiadad Moskvas), kudamb tegihe Venäman territorijas. Vl 2007 Venäma sai voimust organizuida Vändoid Soči-lidnas (hot' se sijadase subtropikoiden südäimes). Mänetihe sur'kuluid rahoid vaumičemha Olimpiadad — läz $50-60 mlrd.; nece om kaikiš kal'hemb Olimpiad istorijas. Lidnan infrastruktur oli paremboittud, kaik sportivižed objektad oma saudud uded. Enamba mi 2800 sportnikad 88 valdkundaspäi ühtniba vn 2014 Tal'volimpiadha. Voibuižed oliba tehtud alemba kirjutadud 12 disciplinas: Biatlon Bobslei Figurštargund Hihtandsport Hüpähtused suksil tramplinaspäi Joksendsuksed Jähokkei Körling Piguzjoksend štarguil Regisport Skeleton Snoubording Kacu mugažo Vn 2014 Tal'volimpiadan lopmižed